Samkvæmt nýrri bólusetningaráætlun breskra stjórnvalda verður öllum fullorðnum boðið í bólusetningu fyrir lok júlímánaðar. Boris Johnsson forsætisráðherra kynnir áætlun um tilslakanir á takmörkunum á morgun.
Matt Hancock, heilbrigðisráðherra Bretlands, segir að nýtt markmið stjórnvalda sé að fyrir fimmtánda apríl verði búið að bjóða öllum þeim sem eru í áhættuhópi, öllu heilbrigðisstarfsfólki og fólki yfir fimmtugt bólusetningu.
And then all adults should be offered a jab by the end of July. We now think that we have the supplies to be able to do that.
Fyrir lok júlí eiga svo allir fullorðnir Bretar að hafa fengið boð í fyrri sprautuna. Áður var miðað við september og mega Bretar því búast við að fá bólusetningu töluvert fyrr en áætlað var. Þegar hafa yfir 17 milljónir fengið fyrsta skammt bóluefnis í Bretlandi, og nærri 600 þúsund hafa fengið báða skammtana. Gripið var til harðra aðgerða í janúar til að hefta útbreiðslu veirunnar í Bretlandi og hefur tilfellum fækkað jafnt og þétt. Boris Johnsson forsætisráðherra heldur fund í dag með ráðgjöfum sínum um afléttingu takmarkana og búist er við að áætlun um tilslakanir verði kynnt á morgun.
We want to set out a roadmap which gives people guidance in terms of how we think we will be able to do this.
Hancock segir að stjórnvöld vilji með þessu sýna fólki hvernig þau búast við geta aflétt takmörkunum skref fyrir skref, það skipti þó máli að fara varlega í sakirnar.
Í Ísrael hafa bólusetningar gengið hratt og vel, nærri helmingur þjóðarinnar hefur fengið fyrri sprautuna og þriðjungur hefur fengið báðar. Í dag var slakaði ýmsum takmörkunum þar, flestir skólar, bókasöfn og listasöfn mega opna á ný eftir tveggja mánaða lokun. Þau sem eru fullbólusett fá græn vegabréf sem veita þeim ýmis fríðindi.
"I'm happy to be finally back. I'm happy we got the vaccines here so quickly, we got both, so I got the green passport, and I can start the workout again. And let's hope it will stay like this and we don't go back to what it was before."
Kathy Gafni býr í Ramat Gan nærri Tel Aviv. Sem handhafi græns vegabréfs mátti hún mæta aftur í ræktina í dag. Þau sem hafa eitt slíkt í vasanum mega líka fara á veitingastaði, í bíó og í sund.
Allir sextán ára og eldri í Bretlandi fá boð í bólusetningu fyrir lok júlí, samkvæmt nýrri bólusetningaráætlun stjórnvalda. Nú þegar hefur þriðjungur fengið fyrri sprautuna. 